POGOSTA VPRAŠANJA GLEDE RAZPISA USTVARJALNA EVROPA

1. **Kdo se lahko prijavi na razpis Ustvarjalna Evropa za sofinanciranje lastnega deleža?**

* Prijava je možna za tiste prijavitelje, ki imajo odobren projekt v okviru programa Ustvarjalna Evropa s strani Evropske komisije in imajo podpisan sporazum oz. odločbo o podpori EU. Zgolj prijava projekta žal ni dovolj.

1. **Kolikšna je lahko višina zaprošenih sredstev?**

* Zaprošena višina finančnega prispevka, ki je predmet sofinanciranja izbranih projektov Ustvarjalna Evropa po tem vabilu, vključno z že odobrenimi javnimi sredstvi za sofinanciranje lastne udeležbe, v vseh letih sofinanciranja istega projekta ne sme presegati s pogodbo EU ali s partnerskim sporazumom predvidene skupne 80% višine lastnega finančnega prispevka prijavitelja (v prijavnem obrazcu: lastna sredstva) oziroma največ 100.000,00 EUR.

1. **Kako se lahko prijavim na razpis Ustvarjalna Evropa?**

* Prijavitelji vlogo z obveznimi prilogami, opredeljenimi v prijavnem obrazcu, posredujejo s priporočeno pošto na naslov Ministrstva za kulturo, izpolnjen prijavni obrazec v datoteki Word pa zaradi učinkovitejše izvedbe postopka tudi na e-naslov [gp.mk@gov.si](mailto:gp.mk@gov.si).

1. **Ali je k obveznim prilogam potrebno priložiti celotno dokumentacijo odobrenega projekta, ki obsega 100+ strani?**

* Zadoščajo tiste strani iz sporazuma oz. odločbe, iz katerih je razvidno, kar je zahtevano na zadnji strani prijavnega obrazca: razdelitev proračuna projekta, opis projekta, kopija sporazuma in spletni naslov javnega razpisa/programa/dokumenta, iz katerega je razviden delež sofinanciranja EU.

1. **Kako oddam dokumentacijo, če se na razpis prijavljam z več projekti hkrati?**

* Če se na razpis prijavljate z več projekti hkrati, morate oddati dokumentacijo za vsak projekt posebej.

1. **Kakšen je pogoj za izplačilo upravičenih stroškov?**

* Upravičeni stroški morajo biti predstavljeni v finančni konstrukciji projekta. Izplačila upravičenih stroškov se izvedejo na podlagi zahtevka, ki mu je za vsak posamezen uveljavljan strošek v okviru pogodbenega zneska priložena tudi verodostojna knjigovodska listina.
* Zahtevek ter Prilogo 1 in Prilogo 2 oddate preko spletne aplikacije [UJPnet](https://www.gov.si/zbirke/storitve/spletna-aplikacija-ujpnet/). Za uporabo spletne aplikacije UJPnet potrebujete [digitalno potrdilo SIGEN-CA ali SIGOV-CA](https://www.si-trust.gov.si/), overitelja Ministrstva za javno upravo**.**

1. **Kaj naredim, če imam težave s pridobivanjem digitalnega potrdila?**

* Ker je overitelj spletne aplikacije Ministrstvo za javno upravo, se lahko z dodatnimi vprašanji obrnete na e-mail naslov [ujp@ujp.gov.si](mailto:ujp@ujp.gov.si) ali pa pokličete na telefonsko številko 01 475 16 51.

1. **Kje lahko najdem Prilogo 1, Prilogo 2 in Končno poročilo?**

* Prilogo 1, Prilogo 2 in Končno poročilo lahko najdete na spletni povezavi <https://www.gov.si/zbirke/javne-objave/vabilo-k-oddaji-vlog-za-sofinanciranje-projektov-v-okviru-programa-eu-ustvarjalna-evropa-v-letu-2024/>.

1. **Na kaj moram biti pozoren/-na, ko izpolnjujem Prilogo 1?**

* Priloga 1 oziroma Obračun s specifikacijo stroškov in virov financiranja mora biti izpolnjen tako, da viri financiranja ne presegajo zneska stroškov.

1. **Kdaj in kam moram poslati Končno poročilo?**

* Če so bile vse projektne aktivnosti, načrtovane v letu 2024, že zaključene v času oddaje zahtevka za izplačilo, šteje vsebinsko poročilo, ki ga predložite ob zahtevku, tudi za končno poročilo (ni potrebno pripravljati ločenega končnega poročila). Če pa projekt še poteka po oddaji Vsebinskega poročila, morate pripraviti še končno poročilo in ga 30 dni po koncu projekta oziroma najkasneje do 31. januarja 2025 poslati na [gp.mk@gov.si](mailto:gp.mk@gov.si).